Denominación d'Orichen Protechida Aceite Sierra de Moncayo

A Denominación d'Orichen Protechida Aceite Sierra de Moncayo ye una denominación d'orichen protechida aragonesa sobre l'aceite d'oliva virchen extra de gran calidat en o somontano d'a sierra de Moncayo, en a provincia de Zaragoza. S'estableixió a denominación d'origen en l'anyo 2000 y a seu d'o Consello Regulador ye situada en Magallón. Aceite Sierra de Moncayo. Aragón alimentos.

 Oríchens 
A olivera fue introducida en ista zona gracias a o comercio a través d'o río Ebro mientres l'Imperio romano. I hai estudios arqueolochicos sobre troballas de lucernas con decoracions d'oliveras datadas en o sieglo I en a redolada de Tarazona, lo que permite estableixer un vinclo d'ista zona con a producción d'aceite. Historia y naturaleza

As primeras referencias escritas sobre o cautivo de l'olivo se troban manimenos en zaguerías d'o sieglo XIV en un texto sobre una transacción comercial:

En o sieglo XVII en as ordinacions d'o reglamento y gubierno d'a ciudat de Borcha se puede trobar entre atras a siguient cita:

I hai tamién estudios realizaus ya en zaguerías d'o sieglo XVIII como o sinyau por García Manrique, “Las comarcas de Borja y Tarazona y el Somontano del Moncayo”, que dan datos estatisticos sobre a superficie de cautivo d'olivera en istas comarcas.

 Redolada 
A DO se troba entre as comarcas de Tarazona y Moncayo y Campo de Borcha, a l'ueste d'a provincia de Zaragoza (Aragón). Con mas de 2.500 hectarias d'oliveras y un total de 35 municipios a producción meya anyal ye de mas de 4,0 millons de kilos d'oliva. Controla a producción d'uns 2.500 chicoz olivicultors d'a zona. 

 Clima 
As comarcas d'o semontano de Moncayo tienen un clima mediterranio continentalizau a on as precipitacions meyas anyals son d'entre 450-467 mm y se concentran mas que mas en agüerro y primavera.

As temperaturas meyas oscilan entre os 7 y os 14°C. As maximas temperaturas se rechistran entre os meses de chulio y agosto, plegando dica os 40°C y estando frecuents as tronadas. D'hibierno os meses d'aviento y febrero son os mas fredos, podendo arribar iste zaguero a rechistrar temperaturas minimas de -16°C.

Una caracteristica sinyalera de l'orache d'ista redolada ye o cierzo, viento cerenyo que bufa dende Moncayo mas que mas d'hibierno y primavera y que aduya a eliminar a formación de boiras baixas y rosadas, una caracteristica muit positiva pa las plantacions d'oliveras.

 Demarcación cheografica 
Os municipios incluyius en a Denominación d'Orichen son: Alcalá de Moncayo, Agón, Ainzón, Alberit de Sant Chuan, Albeta, Ambel, Anyón de Moncayo, Bisimbre, Borcha, Bulbuent, Bureta, Lo Bust, Los Fayos, Frescano, Fuent de Xalón, Grisel, Litago, Lituenigo, Magallón, Mallén, Maleixán, Malón, Novallas, Noviellas, Pozuelo d'Aragón, Santa Cruz de Moncayo, Sant Martín de la Virchen de Moncayo, Tabuenca, Talamantes, Tarazona, Torrellas, Trasmoz, Vera de Moncayo y Vierlas.

 Caracteristicas 
 Variedaz 
As dos variedaz prencipals son a empeltre, que ha d'estar un minimo d'o 70%, y l'arbequina, con un maximo d'o 25%. Tamién tienen una presencia minoritaria con un maximo d'un 5% as variedaz negral, royal y verdial. Caius, el aceite gourmet del Moncayo. Heraldo de Aragón

 Producción y comercialización 

 Almozaras 
I hai un total de 5 cooperativas y almozaras productoras d'aceite d'oliva con DOP Sierra de Moncayo: Almazaras. Aceite Sierra del Moncayo

 Aceites Ambel (Bulbuent)
 Cooperativa Nuestra Señora del Pilar (Novallas)
 Cooperativa Santo Cristo de Magallón (Magallón)
 Sociedad Cooperativa Agraria San Atilano (Tarazona)
 Sociedad Cooperativa Agricola de Borja (Borcha)

Referencias

 Vinclos externos 
  Aceite de Moncayo
  Aragón Alimentos Nobles
  Revista Alcuza 
  Aceitedeolivas.com

Aceite d'o Baixo Aragon